Llywodraeth Leol, Cymru RHAN 1 Cyffredinol Enwi a chychwyn 1 1 Enw’r Rheoliadau hyn yw Rheoliadau Deddf Llywodraeth Leol ac Etholiadau (Cymru) 2021 (Diwygiadau Canlyniadol) (Rhannu Swydd a Chynorthwywyr Gweithrediaeth) 2022. 2 Daw’r Rheoliadau hyn i rym ar 13 Mai 2022. RHAN 2 Diwygio deddfwriaeth sylfaenol Mesur Llywodraeth Leol (Cymru) 2011 2 1 Mae Mesur Llywodraeth Leol (Cymru) 2011 wedi ei ddiwygio fel a ganlyn. 2 Yn adran 12 (aelodaeth pwyllgor gwasanaethau democrataidd)— a yn is-adran (2)(b), ar ôl “weithrediaeth yr awdurdod” mewnosoder “(ond gweler is-adran (6))”; b ar ôl is-adran (5) mewnosoder— 6 Os penodir dau neu ragor o aelodau awdurdod lleol i’r weithrediaeth i rannu swydd, caniateir penodi mwy nag un o’r aelodau hynny i bwyllgor gwasanaethau democrataidd yr awdurdod (ac os y’u penodir hwy felly, gyda’i gilydd maent yn cyfrif fel un aelod gweithrediaeth at ddibenion is-adran (2)(b)). 3 Yn adran 14 (trafodion pwyllgor gwasanaethau democrataidd), ar ôl is-adran (4) mewnosoder— 4A Os yw dau neu ragor o aelodau pwyllgor gwasanaethau democrataidd yn aelodau o’r weithrediaeth sy’n rhannu swydd, mae gan yr aelodau hynny un bleidlais rhyngddynt at ddibenion is-adran (4). 4 Yn adran 15 (pa mor aml y cynhelir cyfarfodydd pwyllgor gwasanaethau democrataidd), ar ôl is-adran (2) mewnosoder— 2A Os yw dau neu ragor o aelodau pwyllgor gwasanaethau democrataidd yn aelodau o’r weithrediaeth sy’n rhannu swydd, nid yw’r aelodau hynny gyda’i gilydd ond yn cyfrif fel un aelod o’r pwyllgor at ddibenion is-adran (2)(b). 5 Yn adran 82 (aelodaeth pwyllgor llywodraethu ac archwilio)— a yn is-adran (2)(c), ar ôl “weithrediaeth yr awdurdod” mewnosoder “(ond gweler is-adran (8))”; b ar ôl is-adran (7) mewnosoder— 8 Os yw dau neu ragor o aelodau awdurdod lleol wedi eu penodi i’r weithrediaeth i rannu swydd, caniateir penodi mwy nag un o’r aelodau hynny i bwyllgor llywodraethu ac archwilio yr awdurdod (ac os y’u penodir hwy felly, gyda’i gilydd maent yn cyfrif fel un aelod gweithrediaeth at ddibenion is-adran (2)(c)). 6 Yn adran 83 (trafodion pwyllgor llywodraethu ac archwilio), ar ôl is-adran (3) mewnosoder— 3A Os yw dau neu ragor o aelodau pwyllgor llywodraethu ac archwilio yn aelodau o’r weithrediaeth sy’n rhannu swydd, mae gan yr aelodau hynny un bleidlais rhyngddynt at ddibenion is-adran (3). 7 Yn adran 84 (pa mor aml y cynhelir cyfarfodydd pwyllgor llywodraethu ac archwilio), ar ôl is-adran (2) mewnosoder— 2A Os yw dau neu ragor o aelodau pwyllgor llywodraethu ac archwilio yn aelodau o’r weithrediaeth sy’n rhannu swydd, nid yw’r aelodau hynny gyda’i gilydd ond yn cyfrif fel un aelod o’r pwyllgor at ddibenion is-adran (2)(b). RHAN 3 Diwygio is-ddeddfwriaeth Rheoliadau Pwyllgorau Safonau (Cymru) 2001 3 1 Mae Rheoliadau Pwyllgorau Safonau (Cymru) 2001 wedi eu diwygio fel a ganlyn. 2 Yn rheoliad 2, yn y lle priodol yn nhrefn yr wyddor mewnosoder— mae i “cynorthwyydd gweithrediaeth” yr un ystyr ag a roddir i “assistant to the executive” ym mharagraff 3A o Atodlen 1 i Ddeddf 2000; . 3 Yn rheoliad 3, ar ôl paragraff (2) mewnosoder— 3 Os yw dau neu ragor o aelodau pwyllgor safonau yn aelodau o’r weithrediaeth sy’n rhannu swydd, nid yw’r aelodau hynny gyda’i gilydd ond yn cyfrif fel un aelod o’r pwyllgor at ddibenion paragraffau (1) a (2). 4 Yn rheoliad 5, ar ôl paragraff (2) mewnosoder— 3 Os yw dau neu ragor o aelodau pwyllgor safonau yn aelodau o’r weithrediaeth sy’n rhannu swydd, nid yw’r aelodau hynny gyda’i gilydd ond yn cyfrif fel un aelod o’r pwyllgor at ddibenion paragraffau (1) a (2). 5 Yn rheoliad 9— a ym mharagraff (1), yn lle “gynnwys mwy nag un aelod gweithredol o’r awdurdod hwnnw.” rhodder— gynnwys mwy nag un o’r rhai a ganlyn— a aelod gweithrediaeth o’r awdurdod hwnnw (ond gweler paragraff (3)), neu b cynorthwyydd i’w weithrediaeth. ; b ym mharagraff (2), yn lle “gynnwys mwy nag un aelod gweithredol o bob un awdurdod lleol cyfansoddol.” rhodder— gynnwys mwy nag un o’r rhai a ganlyn o bob un awdurdod lleol cyfansoddol— a aelod gweithrediaeth (ond gweler paragraff (3)), neu b cynorthwyydd gweithrediaeth. ; c ar ôl paragraff (2) mewnosoder— 3 Os yw dau neu ragor o aelodau awdurdod lleol yn cael eu penodi i’r weithrediaeth i rannu swydd— a caiff pwyllgor safonau gynnwys mwy nag un o’r aelodau hynny, ac os yw’n gwneud hynny, gyda’i gilydd maent yn cyfrif fel un aelod gweithrediaeth at ddibenion paragraff (1)(a); b caiff cyd-bwyllgor gynnwys mwy nag un o’r aelodau hynny o awdurdod lleol cyfansoddol, ac os yw’n gwneud hynny, gyda’i gilydd mae’r aelodau hynny’n cyfrif fel un aelod gweithrediaeth at ddibenion paragraff (2)(a). 6 Yn rheoliad 23, ar ôl paragraff (3) mewnosoder— 4 Os yw dau neu ragor o aelodau pwyllgor safonau yn aelodau o’r weithrediaeth sy’n rhannu swydd, mae gan yr aelodau hynny un bleidlais rhyngddynt at ddibenion paragraff (2). 7 Yn rheoliad 24, ar ôl paragraff (3) mewnosoder— 4 Os yw dau neu ragor o aelodau pwyllgor safonau yn aelodau o’r weithrediaeth sy’n rhannu swydd, nid yw’r aelodau hynny gyda’i gilydd ond yn cyfrif fel un aelod o’r pwyllgor at ddibenion paragraffau (1) a (2). Gorchymyn Awdurdodau Lleol (Trefniadau Gweithredol a Threfniadau Amgen) (Addasu Deddfiadau a Darpariaethau Eraill) (Cymru) 2002 4 Yng Ngorchymyn Awdurdodau Lleol (Trefniadau Gweithredol a Threfniadau Amgen) (Addasu Deddfiadau a Darpariaethau Eraill) (Cymru) 2002 , yn erthygl 41(6), ar ôl “adran 11(8)” mewnosoder “neu 11(8ZA)”. Rebecca Evans Y Gweinidog Cyllid a Llywodraeth Leol, un o Weinidogion Cymru 11 Mai 2022